Йохан Волфганг Гьоте
На моите дървета

Превод от немски: Венцеслав Константинов, —

chitanka.info

Чуйте ме, дървета мили,

Посадих ви, озарен

От надежди лекокрили

И от полет вдъхновен.

Днес пред вас сърце разтворих:

Любят ме и сам пламтя;

Ах, на чистия ми порив

С дваж по-чист отвръща тя!

Вирвайте в небето стволи,

Че в сърдечен изблик, ах,

Много страсти и неволи

В корените ви вкопах.

Плод и сянка ми носете,

Нова радост всеки ден;

С даровете си сторете

Тя да бъде вечно с мен!

1780

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.